આ સમગ્ર ઘટના દરમિયાન ગામના એક દેવીપુજકભાઈએ બાલુભાઈ સરવૈયાને ફોન કરીને જણાવેલ કે ઘણા બધા માણસો સાથે મળીને તમારા છોકરાઓને મારે છે અને મોટી સંખ્યામાં છે. તેથી બાલુભાઈ અને તેમની પત્ની પોતાના દીકરાઓને બચાવવા ઘટનાસ્થળે જવા રવાના થયેલ જ્યાં બે હાથ જોડીને તેમના દીકરાઓને ન મારવા અને આ મૃત પશુઓને ફાડવાનો તેઓ વર્ષોથી ધંધો કરે છે અને આ મૃત ગાયો છે તેમ જણાવેલ. એટલામાં બાલુભાઈના સગા દેવશીભાઈ ઘટના સ્થળે આવ્યા અને જેમની ગાય મારી ગઈ હતી તે બાજુના ગામવાળા નાજાભાઈ દાનાભાઈ ને પણ સાથે લઇ ગયેલ. ઘટનાસ્થળે આવીને નાજાભાઈ એ જણાવેલ કે “આ ગાય મારેલી છે અને મારી છે” પરંતુ કહેવાતા ગૌરક્ષકો એ બાલુભાઈના સગા દેવશીભાઈ અને મૃત ગાયના માલિક નાજાભાઈ બંને ને ગાળો બોલી માર મારી ત્યાંથી જતા રહેવા જણાવેલ. આટલા વિરામ બાદ ફરીથી ત્યાં ઉપસ્થિત તમામ નરાધમોએ પાશવી અત્યાચાર ગુજારવાનું ફરી ચાલુ કરેલ. લગભગ દોઢ કલાક સતત આ લોકોને ઘટના સ્થળે સતત આ લોકોને મારવામાં આવ્યા. બાદમાં સરવૈયા વસરામભાઈ, સરવૈયા બેચરભાઈ, સરવૈયા અશોકભાઈ, સરવૈયા રમેશભાઈના ખમીસ કાઢીને ફરી મારવાનું ચાલુ કરેલ અને ચારેયને જબરદસ્તીથી પોતાની ગાડીમાં બેસાડી ઉના લાવવા માટે નીકળેલ. આ દરમિયાન બાલુભાઈ ને પણ એમની ગાડીમાં બેસાડવા પ્રયત્ન કરેલ પરંતુ તેમને ખુબ જ પ્રતિકાર કરતા આ લોકોએ તેમને માથા પાઈપ ફટકારી લોહીલુહાણ કરેલા અને બાલુભાઈની પત્ની વચ્ચે આવતા એમને પણ મારેલ અને બાલુભાઈ બેભાન થઇ જતાં એમને લઇ જવામાં નિષ્ફળ નીવડેલા.